ประกาศคณะกรรมการการยางแห่งประเทศไทยประกาศคณะกรรมการการยางแห่งประเทศไทยเรื่องหลักเกณฑ์ วิธีการ และเงื่อนไขการขึ้นทะเบียนสถาบันเกษตรกรชาวสวนยางพ.ศ. ๒๕๕๘ อาศัยอำนาจตามความในบทนิยามคำว่า สถาบันเกษตรกรชาวสวนยาง ตามมาตรา ๔ แห่งพระราชบัญญัติการยางแห่งประเทศไทย พ.ศ. ๒๕๕๘คณะกรรมการการยางแห่งประเทศไทย จึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการการยางแห่งประเทศไทย เรื่อง หลักเกณฑ์ วิธีการและเงื่อนไขการขึ้นทะเบียนสถาบันเกษตรกรชาวสวนยาง พ.ศ. ๒๕๕๘ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ผู้มีอำนาจ หมายความว่าผู้ว่าการการยางแห่งประเทศไทยหรือพนักงานผู้ซึ่งผู้ว่าการการยางแห่งประเทศไทยมอบหมายให้รับขึ้นทะเบียนสถาบันเกษตรกรชาวสวนยางตามหลักเกณฑ์วิธีการ และเงื่อนไขตามประกาศนี้พนักงาน หมายความว่าพนักงานในสังกัดการยางแห่งประเทศไทยสถาบันเกษตรกรชาวสวนยาง หมายความว่าสมาคม สหกรณ์ หรือกลุ่มเกษตรกรชาวสวนยางที่จดทะเบียนเป็นนิติบุคคลตามกฎหมายแต่ไม่รวมถึงบริษัทจำกัดห้างหุ้นส่วนจำกัดและห้างหุ้นส่วนสามัญที่มีเกษตรกรชาวสวนยางเป็นผู้ถือหุ้นหรือหุ้นส่วนไม่ว่าทั้งหมดหรือบางส่วนข้อ ๔ หลักเกณฑ์การขึ้นทะเบียนสถาบันเกษตรกรชาวสวนยาง๔.๑นิติบุคคลซึ่งมีสิทธิขอขึ้นทะเบียนสถาบันเกษตรกรชาวสวนยางตามประกาศนี้ต้องมีคุณสมบัติตามหลักเกณฑ์และเงื่อนไขต่อไปนี้๔.๑.๑ มีเกษตรกรชาวสวนยางเป็นสมาชิก๔.๑.๒ มีวัตถุประสงค์หลักในการประกอบกิจการที่เกี่ยวข้องกับยางพาราและมีการดำเนินกิจการตามวัตถุประสงค์ดังกล่าว๔.๒ สถานที่รับขึ้นทะเบียนณ ที่ทำการการยางแห่งประเทศไทยหรือสถานที่ที่การยางแห่งประเทศไทยกำหนดข้อ ๕ วิธีการขึ้นทะเบียน๕.๑ ให้นิติบุคคลซึ่งประสงค์จะขึ้นทะเบียนสถาบันเกษตรกรชาวสวนยาง ซึ่งมีคุณสมบัติครบถ้วนยื่นแบบคำขอขึ้นทะเบียน (ตามแบบ คบ.ส ๑ ท้ายประกาศ) ต่อพนักงาน ณสถานที่ที่กำหนดไว้ตามข้อ ๔.๒ข้อ ๖ ให้ผู้ขอขึ้นทะเบียนยื่นคำขอขึ้นทะเบียนพร้อมด้วยเอกสารหลักฐานประกอบการขอขึ้นทะเบียน ดังต่อไปนี้(๑) สำเนาบัตรประจำตัวประชาชนของผู้แทนสถาบันเกษตรกรชาวสวนยาง(๒)สำเนาเอกสารซึ่งแสดงวัตถุประสงค์ในการดำเนินกิจการที่เกี่ยวกับยางพารา(๓) สำเนาการจดทะเบียนนิติบุคคล(๔) บัญชีรายชื่อคณะกรรมการชุดปัจจุบัน(๕) บัญชีรายชื่อสมาชิกทั้งหมด (ตามแบบ คบ.ส ๒ ท้ายประกาศ)(๖) สำเนารายงานการประชุมที่แสดงมติมอบหมายผู้แทนให้ขึ้นทะเบียนสถาบันเกษตรกรชาวสวนยางข้อ ๗ เมื่อได้รับคำขอขึ้นทะเบียนแล้วให้พนักงานตรวจสอบความครบถ้วนของข้อมูลการแจ้งและออกหลักฐานการรับแจ้งเพื่อเป็นหลักฐานแก่ผู้แจ้งกรณีที่พนักงานปฏิเสธไม่รับคำขอขึ้นทะเบียนให้แก่ผู้ขอขึ้นทะเบียนรายใดโดยเห็นว่าไม่มีคุณสมบัติครบถ้วนในการขอขึ้นทะเบียนตามประกาศนี้ให้ผู้ขอขึ้นทะเบียนมีสิทธิอุทธรณ์ต่อผู้มีอำนาจภายใน ๓๐วันนับแต่วันที่ได้รับแจ้งการปฏิเสธคำขอขึ้นทะเบียนให้ผู้มีอำนาจพิจารณาคำอุทธรณ์ของผู้ขอขึ้นทะเบียนให้แล้วเสร็จภายใน๓๐ วันนับแต่วันที่ได้รับคำอุทธรณ์ คำวินิจฉัยอุทธรณ์ให้เป็นที่สุดข้อ ๘ ให้พนักงานเสนอคำขอขึ้นทะเบียนพร้อมด้วยหลักฐานที่ได้รับไว้เพื่อให้ผู้มีอำนาจพิจารณารับขึ้นทะเบียนให้แล้วเสร็จภายใน๓๐ วันนับแต่วันยื่นคำขอข้อ ๙ เมื่อผู้มีอำนาจได้รับขึ้นทะเบียนแล้วให้พนักงานแจ้งผลการรับขึ้นทะเบียน ให้ผู้ยื่นคำขอทราบภายใน ๗วันนับแต่วันรับขึ้นทะเบียนการนับระยะเวลาเริ่มต้นเป็นสถาบันเกษตรกรชาวสวนยางที่ได้รับให้ขึ้นทะเบียนตามประกาศนี้ให้นับแต่วันที่รับขึ้นทะเบียนข้อ ๑๐ เมื่อปรากฏข้อเท็จจริงและมีหลักฐานโดยแน่ชัดแก่ผู้มีอำนาจว่าสถาบันเกษตรกรชาวสวนยางผู้ได้รับการขึ้นทะเบียนขาดคุณสมบัติตามข้อ๔.๑ แห่งประกาศนี้ ให้เพิกถอนทะเบียนสถาบันเกษตรกรชาวสวนยางนั้นและให้ผู้มีอำนาจแจ้งให้สถาบันเกษตรกรชาวสวนยางนั้นทราบภายใน ๓๐วันนับแต่วันที่เพิกถอนทะเบียนให้สถาบันเกษตรกรชาวสวนยางที่ถูกเพิกถอนทะเบียน มีสิทธิอุทธรณ์ต่อผู้บังคับบัญชาของผู้มีอำนาจที่เพิกถอนทะเบียนเหนือขึ้นไปหนึ่งชั้นภายใน๓๐ วันนับแต่วันที่ได้รับแจ้งการเพิกถอนทะเบียนให้ผู้บังคับบัญชาของผู้มีอำนาจตามวรรคสองพิจารณาคำอุทธรณ์ของสถาบันเกษตรกรชาวสวนยางให้แล้วเสร็จภายใน ๓๐วันนับแต่วันที่ได้รับคำอุทธรณ์ คำวินิจฉัยอุทธรณ์ให้เป็นที่สุดประกาศณ วันที่ ๓๐ กันยายน พ.ศ. ๒๕๕๘สมชาย ชาญณรงค์กุลประธานกรรมการการยางแห่งประเทศไทย[เอกสารแนบท้าย]๑. แบบคำขอขึ้นทะเบียนสถาบันเกษตรกรชาวสวนยาง (แบบ คบ.ส ๑)๒. หลักฐานการยื่นขอขึ้นทะเบียนสถาบันเกษตรกรชาวสวนยาง๓. ไม่รับขึ้นทะเบียนสถาบันเกษตรกรชาวสวนยาง(ฉบับ กยท.)๔. ไม่รับขึ้นทะเบียนสถาบันเกษตรกรชาวสวนยาง(ฉบับ ผู้ขอขึ้นทะเบียน)๕. หนังสือรับรองการขึ้นทะเบียนสถาบันเกษตรกรชาวสวนยางตามพระราชบัญญัติการยางแห่งประเทศไทยพ.ศ. ๒๕๕๘ (แบบ คบ.ส ๒)(ดูข้อมูลจากภาพกฎหมาย)ปริยานุช/ผู้จัดทำ๑๕ ตุลาคม ๒๕๕๘วิศนี/ผู้ตรวจ๒๖ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๔๖ ง/หน้า ๗/๘ ตุลาคม ๒๕๕๘